CELEX: 32017D1438
Language: ro
Date: 2017-08-04 00:00:00
Title: Decizia de punere în aplicare (UE) 2017/1438 a Comisiei din 4 august 2017 de modificare a Deciziei 2007/131/CE privind autorizarea utilizării în condiții armonizate a spectrului de frecvențe radio pentru echipamente care folosesc tehnologia de bandă ultralargă în cadrul Comunității [notificată cu numărul C(2017) 5456] (Text cu relevanță pentru SEE. )

8.8.2017   
            
            
               RO
            
            
               Jurnalul Oficial al Uniunii Europene
            
            
               L 205/89
            
         DECIZIA DE PUNERE ÎN APLICARE (UE) 2017/1438 A COMISIEI
   din 4 august 2017
   de modificare a Deciziei 2007/131/CE privind autorizarea utilizării în condiții armonizate a spectrului de frecvențe radio pentru echipamente care folosesc tehnologia de bandă ultralargă în cadrul Comunității
   
      
         [notificată cu numărul C(2017) 5456]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia nr. 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (Decizia privind spectrul de frecvențe radio) (1), în special articolul 4 alineatul (3),
   întrucât:
   
               (1)
            
            
               Decizia 2007/131/CE a Comisiei (2) armonizează condițiile tehnice pentru echipamentele radio care folosesc tehnologia de bandă ultralargă pe teritoriul Uniunii. Aceasta garantează disponibilitatea spectrului de frecvențe radio pe întregul teritoriu al Uniunii în condiții armonizate, elimină obstacolele din calea adoptării tehnologiei de bandă ultralargă și creează o piață unică reală pentru sistemele de bandă ultralargă, cu importante economii de scară și beneficii pentru consumatori.
            
         
               (2)
            
            
               În temeiul Deciziei nr. 676/2002/CE, Comisia a încredințat Conferinței europene a administrațiilor de poștă și telecomunicații (CEPT) un mandat permanent în ceea ce privește dispozitivele cu rază mică de acțiune, pentru actualizarea anexei la Decizia 2006/771/CE a Comisiei (3) ca răspuns la evoluțiile în materie de tehnologie și de piață în domeniul dispozitivelor cu rază mică de acțiune. La 2 iulie 2014, în cea de a șasea scrisoare de orientare (4) transmisă în contextul respectivului mandat, Comisia a invitat CEPT să reexamineze și alte decizii în vigoare referitoare la dispozitivele cu rază mică de acțiune, precum Decizia 2007/131/CE pentru dispozitive cu rază mică de acțiune care folosesc tehnologia de bandă ultralargă.
            
         
               (3)
            
            
               CEPT a concluzionat că, în ceea ce privește dispozitivele cu rază mică de acțiune, este necesar ca în Decizia 2007/131/CE să fie actualizate anumite trimiteri la standarde armonizate.
            
         
               (4)
            
            
               Prin urmare, Decizia 2007/131/CE ar trebui modificată.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului pentru spectrul de frecvențe radio,
            
         ADOPTĂ PREZENTA DECIZIE:
   Articolul 1
   În Decizia 2007/131/CE, articolul 2, punctul 11 se înlocuiește cu următorul text:
   
      
                  „11.
               
               
                  «densitatea spectrală de putere totală» înseamnă media valorilor densității spectrale de putere medie, măsurate pe o sferă, în scenariul de măsurători cu o rezoluție de cel puțin 15 grade. Metoda de măsurare este detaliată în standardul ETSI EN 302 065-4;”.
               
            
   Anexa se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 4 august 2017.
      
         
            Pentru Comisie
         
         Mariya GABRIEL
         
            Membru al Comisiei
         
      
   
   
      (1)  JO L 108, 24.4.2002, p. 1.
   
      (2)  Decizia 2007/131/CE a Comisiei din 21 februarie 2007 privind autorizarea utilizării în condiții armonizate a spectrului de frecvențe radio pentru echipamente care folosesc tehnologia de bandă ultralargă în cadrul Comunității (JO L 55, 23.2.2007, p. 33).
   
      (3)  Decizia 2006/771/CE a Comisiei din 9 noiembrie 2006 de armonizare a spectrului de frecvențe radio în vederea utilizării de dispozitive cu rază mică de acțiune (JO L 312, 11.11.2006, p. 66).
   
      (4)  RSCOM 13-78rev2.
   
      ANEXĂ
      Anexa la Decizia 2007/131/CE se modifică după cum urmează:
      
                  1.
               
               
                  Punctul 5.1 se modifică după cum urmează:
                  
                              (a)
                           
                           
                              în primul paragraf prima liniuță, a doua liniuță se înlocuiește cu următorul text:
                              
                                          „—
                                       
                                       
                                          Emițătorul trebuie să implementeze o tehnică TPC cu o gamă dinamică de 10 dB, așa cum este descrisă în standardul armonizat ETSI EN 302 065-4 pentru detectoarele de materiale;”;
                                       
                                    
                        
                              (b)
                           
                           
                              paragraful al doilea se înlocuiește cu următorul text:
                              „Emisiile care provin de la detectoarele de materiale autorizate în temeiul acestei decizii vor fi menținute la un nivel minim și în niciun caz nu vor trebui să depășească limitele densității de e.i.r.p. menționate în tabelul de mai jos. Limitele indicate în tabelul de mai jos pentru instalații mobile (aplicația B) trebuie respectate dacă dispozitivul este aplicat pe o structură reprezentativă din materialul care face obiectul investigației (de exemplu, pe un perete reprezentativ, astfel cum este definit în standardul ETSI EN 302 065-4).”;
                           
                        
                              (c)
                           
                           
                              nota de subsol (1) la tabel se înlocuiește cu următorul text:
                              
                                          „(1)
                                       
                                       
                                          Echipamentele care utilizează un mecanism de tip «ascultă mediul înaintea transmiterii» [Listen Before Talk (LBT)], astfel cum este descris în standardul armonizat ETSI EN 302 065-4, sunt autorizate să funcționeze în benzile de frecvențe 2,5-2,69 și 2,9-3,4 GHz, cu o densitate spectrală de putere medie maximă de – 50 dBm/MHz.”
                                       
                                    
                        
            
                  2.
               
               
                  Punctul 5.2 se modifică după cum urmează:
                  
                              (a)
                           
                           
                              punctul 2 se înlocuiește cu următorul text:
                              
                                          „2.
                                       
                                       
                                          Emisiile care provin de la echipamentele BMA vor fi menținute la un nivel minim și în niciun caz nu vor trebui să depășească limitele puterii maxime menționate în tabelul de mai jos, cu echipamentul BMA pe un perete reprezentativ astfel cum este definit în standardul ETSI EN 302 065-4.”;
                                       
                                    
                        
                              (b)
                           
                           
                              nota de subsol 1 la tabel se înlocuiește cu următorul text:
                              
                                          „(1)
                                       
                                       
                                          Echipamentele care utilizează un mecanism de tip «ascultă mediul înaintea transmiterii» [Listen Before Talk (LBT)], astfel cum este descris în standardul armonizat ETSI EN 302 065-4, sunt autorizate să funcționeze în banda de frecvențe 1,215-1,73 GHz, cu o densitate spectrală de putere medie maximă de – 70 dBm/MHz și în benzile de frecvențe 2,5-2,69 și 2,7-3,4 GHz, cu o densitate spectrală de putere medie maximă de – 50 dBm/MHz.”